Det er lidt over et år siden, at Mette Frederiksen lovede, at hvis hun fik statsministerposten, ville hun skaffe 1.000 flere sygeplejersker i 2021.

Men i løbet af det seneste år er antallet af sygeplejersker på sygehusene faldet med 473 årsværk.

1.000 ekstra sygeplejersker Socialdemokratiet gik i 2019 til valg på at ville ansætte 1.000 flere sygeplejersker hurtigst muligt. På finansloven for næste år vil der blive afsat 300 millioner kroner til flere sygeplejersker, og i september fortalte Socialdemokratiet, at pengene blandt andet skulle findes i stigende cigaretpriser.

Værst ser det ud i Region Sjælland. Her var der i 2. kvartal i år 155 årsværk færre blandt sygeplejersker sammenlignet med 3. kvartal sidste år.

Det viser nye tal fra Sundhedsdatastyrelsen. Et årsværk svarer til den samlede arbejdstid for én persons fuldtidsarbejde i et år.

Dansk Sygeplejeråd: Regering er bagud

Helle Dirksen, der er formand for Dansk Sygeplejeråds kreds Sjælland, mener, at regeringen er bagud med point fra starten, når det gælder at rekruttere flere sygeplejersker til sygehusene.